6 หุ้น “ไฟแนนซ์” ทะยาน! เก็งงบ Q2 แกร่ง อานิสงส์สินเชื่อพุ่ง-ตั้งสำรองลด
ราคาหุ้น SAK-SAWAD-HENG-MICRO-MTC-TIDLOR ปรับตัวขึ้น นักลงทุนเข้าเก็งกำไรหลังราคาลงลึก พร้อมคาดงบการเงินไตรมาส 2/65 จะออกมาดี หลังสินเชื่อเพิ่มขึ้น และตั้งสำรองลด
ราคาหุ้น SAK-SAWAD-HENG-MICRO-MTC-TIDLOR ปรับตัวขึ้น นักลงทุนเข้าเก็งกำไรหลังราคาลงลึก พร้อมคาดงบการเงินไตรมาส 2/65 จะออกมาดี หลังสินเชื่อเพิ่มขึ้น และตั้งสำรองลด
4 ส.ค. 2565

ผู้สื่อข่าวรายงานว่า วันนี้ ( 4 ส.ค. 65) ภาพรวมหุ้นกลุ่มไฟแนนซ์บวก 1.94% ชนะดัชนีตลาดหุ้นไทยที่บวก 0.45% โดยได้รับแรงซื้อเก็งกำไรเข้ามาว่าผลประกอบการไตรมาส 2/65  หลังปัญหา NPL ตั้งสำรองไม่สูง รวมถึงการฟื้นตัวเศรษฐกิจหนุนความต้องการสินเชื่อเพิ่มขึ้น และช่วงที่ผ่านมาราคาลงมามากแล้วจึงทำให้เกิดแรงซื้อกลับ นำโดย บริษัท ศักดิ์สยามลิสซิ่ง จำกัด (มหาชน) หรือ SAK  ณ เวลา 11:54 น. ราคาหุ้นอยู่ที่ระดับ  7.70 บาท บวก 0.45 บาท หรือ 6.21% สูงสุดที่ระดับ 7.80 บาท ต่ำสุดที่ระดับ 7.35 บาท ด้วยมูลค่าการซื้อขาย 20.96 ล้านบาท
บริษัท ศรีสวัสดิ์ คอร์ปอเรชั่น จำกัด (มหาชน) หรือ SAWAD ราคาหุ้นอยู่ที่ระดับ  53.75 บาท บวก 3.00 บาท หรือ 5.91% สูงสุดที่ระดับ 54.00 บาท ต่ำสุดที่ระดับ 51.25 บาท ด้วยมูลค่าการซื้อขาย 537.91 ล้านบาท
บริษัท เฮงลิสซิ่ง แอนด์ แคปปิตอล จำกัด (มหาชน) หรือ HENG ราคาหุ้นอยู่ที่ระดับ  3.58 บาท บวก 0.22 บาท หรือ 6.55% สูงสุดที่ระดับ 3.66 บาท ต่ำสุดที่ระดับ 3.36 บาท ด้วยมูลค่าการซื้อขาย 108.24 ล้านบาท
บริษัท ไมโครลิสซิ่ง จำกัด (มหาชน) หรือ MICRO ราคาหุ้นอยู่ที่ระดับ  5.50 บาท บวก 0.20 บาท หรือ 3.77% สูงสุดที่ระดับ 5.55 บาท ต่ำสุดที่ระดับ 5.30 บาท ด้วยมูลค่าการซื้อขาย 8.44 ล้านบาท
บริษัท เมืองไทย แคปปิตอล จำกัด (มหาชน) หรือ MTC ราคาหุ้นอยู่ที่ระดับ  50.50 บาท บวก 1.75 บาท หรือ 3.59% สูงสุดที่ระดับ 50.50 บาท ต่ำสุดที่ระดับ 49.00 บาท ด้วยมูลค่าการซื้อขาย 653.48 ล้านบาท
บริษัท เงินติดล้อ จำกัด (มหาชน) หรือ TIDLOR ราคาหุ้นอยู่ที่ระดับ  29.50 บาท บวก 0.50 บาท หรือ 1.72% สูงสุดที่ระดับ 29.75 บาท ต่ำสุดที่ระดับ 29.25 บาท ด้วยมูลค่าการซื้อขาย 210.40 ล้านบาท
นายธนเดช รังษีธนานนท์ ผู้ช่วยกรรมการผู้จัดการ บล.พาย กล่าวว่า กลุ่มเงินทุนและหลักทรัพย์ปรับตัวขึ้นได้ดีคาดว่ารับปัจจัยจากการเข้าเก็งกำไรผลประกอบการไตรมาส 2/65 ที่ปัญหาด้าน NPL และการตั้งสำรองที่ไม่ได้สูงมากนัก ขณะที่ในช่วงที่ผ่านมากลุ่มนี้ถูกกัดดันมาโดยตลอด ซึ่งทำให้ราคาหุ้นปรับตัวลดลงมามากในช่วงที่ผ่านมา
นอกจากนี้ ยังได้รับปัจจัยหนุนจากการฟื้นตัวของเศรษฐกิจในประเทศ ที่จะเป็นส่วนผลักดันให้ความต้องการสินเชื่อปรับตัวเพิ่มสูงขึ้นด้วย